
Sikretong mga operasyon 
ng US sa iba't ibang bansa 


W: pakundangang niyuyurakan ng imperyalismong US ang 


soberanya ng iba't ibang bansa sa pagsusulong nito ng 

pandaigdigang teroristang gera. Hindi na ito maitanggi ng US ma- 
tapos mabunyag nitong Nobyembre ang isang dokumento na tahasang nag- 
uutos sa mga tropa ng US Special Forces na maglunsad ng mga sikretong 
atake sa pinalalabas nilang lambat ng teroristang al-Qaeda saan mang ba- 
hagi ng mundo. 

Noong 2004, inilabas ng noo'y Defense Secretary Donald Rumsfeld ng 
US ang “Al Qaeda Network Exord” (execute order) na nag-uutos ng paglu- 
lunsad ng mga sikretong pag-atake sa umano'y mga kuta ng al-Qaeda, kahit 
pa walang pahintulot ang mga ito gubyerno ng naturang mga bansa. Sa ka- 
pasyahan ng isang maliit na grupo ng matataas na upisyal, kagyatang naipa- 
pakat ang mga sundalong Amerikano sa ibang bansa upang maglunsad ng 
pambobomba at iba pang operasyon laban sa kanilang mga tar- 
get. 

Ang memorandum ay bahagi ng isang bungkos ng mga 
kautusan ng rehimeng Bush para patindihin at palaganapin 
ang teroristang gera nito sa iba't ibang bahagi ng mundo. 
Naunang naglabas na si Bush ng kautusan para sa tinata- 
wag nilang “rendition”—ang lihim na pagdukot, pagdedetine, 
paglilipat-lipat, pag-iimbestiga at pagtortyur ng mga suspe- 
tsadong “terorista” sa mga sikretong bilangguan sa iba't ibang 
bansa. Noon pang 2002 ay sikretong iniutos din ni Bush ang pag- 
mamanman sa mga usapan sa telepono, email at iba pang elek- 
tronikong komunikasyon ng mamamayan at mga dayo sa US nang 
walang mandamyento o anumang pagpapaalam sa korte. Ang 
mga kautusang ito ay labag sa internasyunal na batas at maging 
sa mga batas ng US. 

Pinag-iibayo pa ng US ang iba't ibang paraan ng pang- 
eespiya sa iba't ibang bansa. Lihim na ginagamit ang mga 
pang-espiyang drone at iba pang abanteng teknolohiya para 


Pamunuan ng Senado, 


Mga tampok sa Mga drone ng US, Upisyal ng AFP 
a g a p lihim na pinapalipad nabihag, M60 oe ng kampong 
Isyung ito... sa Pilipinas PAHINA 3 nasamsam PAHINA 8 y 


PAHINA 11 


sa elektronikong surbeylans. Gu- 
magamit din ito ng mga espiya at 
bayarang ahente para manmanan 
ang mga pusisyon at galaw ng mga 
pwersang itinuturing na kalaban ng 
US. 

Sinasabi ng memorandum ni 
Rumsfeld na may 15-20 bansang 
“pugad ng mga terorista”. Bukod sa 
mga ito, pinahihintulutan ng me- 
morandum ang pang-aatake sa 
anumang bansa, kabilang ang mga 
papet na estado ng US tulad ng Pi- 
lipinas, sa ngalan ng pagtugis sa 
mga terorista, tulad umano ng Abu 
Sayyaf. (Tingnan ang kaugnay na 


mga artikulo) Ngunit ang pangma- 
tagalan at tunay na pangunahing 
target ng pang-aatake ng US sa 
Pilipinas ay ang Partido Komunista 
ng Pilipinas, Bagong Hukbong Ba- 
yan at iba pang rebolusyonaryo at 
anti-imperyalistang pwersa. 

Dapat paghandaan ng buong 
rebolusyonaryong kilusan, ng 
hayag na patriyotiko at demokrati- 
kong kilusan at ng mamamayang 
Pilipino ang lumalawak at lumala- 
lim na panghihimasok-militar ng 
US sa Pilipinas at magpursigi sa 
paglalantad at pagbigo sa lahat ng 
anyo nito. Ang patakarang ito ay 


Pananalakay ng US 


iba't ibang bahagi ng mundo. Mula sa Iraq, Afghanistan, Pakistan 


Trio bon ang paglulunsad ng militar ng US ng mga pananalakay sa 


at Syria sa Middle East, naglulunsad rin ang US ng mga reyd sa So- 
malia, Kenya, Ethiopia at iba pang bansa ng Africa. Upang bigyang-kat- 
wiran ang mga pananalakay na ito, ang iba't ibang mga grupong arma- 
do, laluna yaong mga tutol sa imperyalismong US ay pilit iniuugnay sa 
grupong al-Qaeda. Sa ganitong pag-uugnay, nagbabanta rin ang US na 
pasukin ang Yemen, Algeria at Indonesia. 


Nitong Nobyembre 7, umabot 
sa 12 katao ang napatay nang 
sikretong bombahin ng isang US 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


drone ang isang bahay sa hangga- 
nan ng North at South Warizistan, 
na tinukoy ng US na base ng mga 

Pamunuan ng Senado, naagaw ng kampo 
ni Arroyo 11 


inaasahang ipagpapatuloy ng ba- 
gong gubyernong Obama. 

Dapat ding mariing kundena- 
hin ang papet at traydor na rehi- 
meng Arroyo sa walang pakun- 
dangan nitong pakikipagtulungan 
sa amo nitong imperyalista, kahit 
pa lapastanganin ng US ang sobe- 
ranya at teritoryal na integridad 
ng bansa. Tanging ang pinagbigkis 
na lakas at pursigidong pagkilos 
ng lahat ng anti-imperyalista at 
demokratikong pwersa sa bansa 
ang makapipigil sa patuloy na 
pagtindi ng panghihimasok-mili- 
tar ng US sa Pilipinas. ABI 


lokal na gerilyang tumututol sa pa- 
nanalakay at okupasyon ng US sa 
Iraq. Pinakahuli lamang ito sa du- 
madalas na paggamit ng US ng mga 
drone at pambobomba sa Pakistan. 
Nitong Oktubre lamang, daan-daan 
nang mga residente roon ang na- 
patay at nasugatan dahil sa mga 
bomba mula sa mga drone ng US. 

Oktubre 26, 2008. Nireyd ng 
apat na helikopter ng US ang Deir 
Ezzor, isang komunidad na malapit 
sa hangganan ng Syria sa Iraq. 
Walang pahintulot ito ng Syria. 
Walo ang napatay at marami pa 
ang nasugatan sa naturang reyd. 
Ayon sa Foreign Ministry ng Syria, 
mga sibilyang manggagawa ang 
pinaputukan ng mga helikopter ng 
US. Bumaba pa sa kanilang mga 
helikopter ang mga sundalong 
Amerikano at sinalakay ang isang 
gusali sa lugar, ayon sa mga naka- 
saksi. Pinalalabas ng US na ang 
naturang komunidad ay ki- 
nalalagyan ng isang planta ng plu- 
tonium (isang sangkap ng mga ar- 
mas nukleyar) na umano'y katatayo 
lamang ng Syria roon sa tulong ng 
North Korea. 

Hindi ito ang unang pagkakata- 
ong nanalakay ang mga tropa ng 
US sa mga komunidad ng Syria. Mu- 
la nang sakupin nito ang Iraq, ma- 

kailang beses nang pinasok ng 
mga eroplanong pandigma ng US 
ang Syria para tugisin ang mga 
elemento umano ng al-Qaeda at 
mga gerilyang Sunni na nagtatago 
raw sa mga hangganan nito. 

Hunyo 2008. Nagplano ang US 
na magpadala ng isang tim ng 
Navy Seals at Army Rangers sa Pa- 
kistan para patayin o dakpin si Ay- 
man al-Zawahri, pinaniniwalaang 
pumapangalawa kay Osama bin La- 
den sa organisasyon ng al-Qaeda. 
Pinlano ng US ang naturang pana- 
nalakay dahil sa bali-balitang may 
dadaluhang pulong si al-Zawahri 
roon. 

Noong 2006, sinalakay ng 
isang tim ng US Navy Seals ang 
bahay umano ng isang inaakusa- 
han ng US na terorista sa rehiyon 
ng Bajaur sa Pakistan. Direktang 
nasubaybayan ng matataas na 
upisyal ng Central Intelligence 
Agency ang naturang reyd mula sa 
kanilang hedkwarters sa Virginia 
sa US, sa pamamagitan ng mga 
kamera na nakakabit sa Predator 
drone. 

Enero 7, 2007. Gamit ang So- 
malia bilang base, nagpaulan ng 
mga missile ang mga eroplanong 
US sa isang liblib na komunidad sa 
Kenya. Sa loob ng ilang oras, lu- 
mapag ang mga tropang US sa na- 
turang komunidad para suriin ang 
nawasak na mga bahay. Ang target 
ay pinalalabas ng US na may kaug- 
nayan sa al-Qaeda. 

Katapusan ng 2006. Tahimik 
na nagpadala ang Joint Operations 
Command ng US Army ng mga ope- 
ratiba at mga AC-130 gunship sa 
Ethiopia matapos marahas na pa- 
sukin at sakupin ng mga tropang 
Ethiopian ang Somalia. Mula sa 
Ethiopia, ilang beses na pinasok 
ng mga tropa ng US ang Somalia 
para tugisin at patayin ang pwer- 
sang nakabase roon na inaakusa- 
han nilang responsable sa pambo- 
bomba sa mga embahada ng US sa 
Kenya at Tanzania noong 1998. [E 

Bumagsak na drone 
na tangan 
ng mandirigma ng MILF 


Mga pang-espiyang drone 
ng US, pinalilipad 


sa Pilipinas 


nao at North Cotabato nitong nakaraang ilang linggo, patunay 


piz: drone ng US ang bumagsak o pinabagsak sa Maguinda- 


na aktibo at tuwirang naniniktik ang militar ng US bilang su- 
porta sa kontra-rebolusyonaryong digma ng papet na rehimen. 


Nitong Oktubre 31, isang 
Predator drone ang bumagsak sa 
Talayan, Maguindanao matapos 
paputukan ng mga pwersa ng 
Moro Islamic Liberation Front 
(MILF). Katulad ng ibang drone, 
ang Predator ay isang instrumen- 
to na ginagamit ng US Army sa 
kanilang mga lihim na opera- 
syong pangkombat at paniktik. 

Isa ring pang-espiyang drone 
ng US ang bumagsak sa isang ko- 
munidad sa Pikit, North Cotabato 
matapos itong sumabit sa mga 
puno ng niyog noong Oktubre 17. 
Mabilis na kinordon ng lokal na 
pulis ang erya at tinipon ang mga 
sumabog na pyesa nito. Pilit 
itong itinago ng mga upisyal ng 
US at rehimen pero ibinalita pa 
rin ng lokal na midya matapos 
ang isang linggo. 

Paulit-ulit na itinatanggi ng 
mga upisyal ng rehimen at US ang 


panghihimasok ng US at lanta- 
rang presensya ng mga sundalong 
Amerikano sa mga operasyon la- 
ban sa MILF. Ito ay kahit napaka- 
rami nang saksi at ebidensya, ka- 
bilang ang naisapublikong litrato 
ng isang puting eroplanong pang- 
espiya ng US noong unang mga 
araw ng opensiba ng AFP laban sa 
MILF. Katunayan, kinumpirma sa 
isang upisyal na ulat ng US Armed 
Forces sa US Congress na ang mga 
drone sa Pilipinas ay ginagamit 
para magbigay ng “suportang pa- 
niktik at komunikasyon” sa mga 
pwersa ng AFP na nag-ooperasyon 
sa bansa. 

Noong Pebrero 10, bumagsak 
ang isang drone sa Indanan, Sulu. 
Napulot ito ng mga residente at 
iniharap sa masmidya. Isa ring 
drone ang sumabog sa Mt. Tuma- 
tangis sa Sulu noong Nobyembre 
2007. 


Nauna nang nasaksihan ng mga 
residente roon na ginamit ang natu- 
rang drone habang isinasagawa ng 
AFP ang mga operasyong pagtugis sa 
bandidong grupong Abu Sayyaf. 

Noon namang Pebrero 2006, 
P50,000 ang ibinayad ng militar ng 
US sa isang magsasakang nakatuklas 
sa isang drone ng US sa binagsakan 
nitong niyugan sa Indanan, Sulu. 
Noong pang Marso 2002, isa nang 
Predator ang bumagsak sa karagatan 
ng Zamboanga City. 

Ang mga pang-espiyang drone na 
ito ay malaon nang pinalilipad ng US 
hindi lamang sa lugar ng mga Moro 
sa Mindanao. Maraming pagkakataon 
nang nakakikita ng mga lumilipad na 
drone sa mga lugar na kinikilusan ng 
BHB sa iba't ibang bahagi ng Pilipi- 
nas, laluna sa mga panahong may 
isinasagawang Balikatan military 
exercises sa malapit. 

Madalas na nakaistasyon sa base 
ng Philippine Air Force sa isla ng 
Mactan, Cebu ang mga P-3 Orion 
drone ng US na pinalilipad sa iba't 
ibang bahagi ng bansa. ABI 


Mga tropa ng US sa 
Southern Mindanao 


ng malawakang kontra-re- 
JA osvorenons operasyon 

ng mga tropa ng 10th ID 
sa buong Southern Mindanao 
ngayong 2008 na pinatindi mula 
noong unang linggo ng Abril ay 
isinasagawa nang may direktang 
partisipasyon ang militar ng US. 
Noong unang linggo ng Mayo, 
mismong mga residente ng Bara- 
ngay Ngan, Compostela, Compos- 
tela Valley ang nag-ulat sa Ba- 
gong Hukbong Bayan (BHB) ng 
presensya ng apat na tropang 
Amerikanong nakahimpil sa tacti- 
cal command post ng mga Scout 
Ranger at 1003rd Brigade-AFP sa 
Sityo Spar Dos. Gamit ang mga 
satellite dish, laptop computer, 
scanner at isang unmanned aerial 
vehicle (UAV) o drone, nagbibigay 
sila ng technical intelligence para 


magabayan ang maniobra sa kom- 
bat ng mga tropa ng AFP laban sa 
BHB. 

Patunay ang gayong insidente 
na direktang sangkot ang militar 
ng US sa pagdidirihe di na 
lamang ng mga operasyon laban 
sa mga rebolusyonaryong Moro at 
mga bandidong Abu Sayyaf, kun- 
di sa kontra-rebolusyonaryong 
kampanyang militar laban sa 
BHB. Malaking kasinungalingan 
ang palusot ng US at ng rehimeng 
Arroyo na mga misyong pangka- 
wanggawa ang tinututukan ng 
mga tropang Amerikanong per- 
manente nang nakabase sa bansa. 
Kasinungalingan din ang palagi- 
ang katwiran ng US na mga gru- 
pong kabilang umano sa lambat 
ng al-Qaeda ang tinutugis ng ka- 
nilang mga tropa. ABI 


Bigo ang OBL2 sa Southern Mindanao 


danao Region (SMR) ang Oplan Bantay Laya 2 (OBL2). Simula Enero 


Tio Rea na binibigo ng rebolusyonaryong kilusan sa Southern Min- 


2008 hanggang sa kasalukuyan, hinahambalos ng mga taktikal na 
opensiba ng BHB ang mga pwersa ng 10th ID ng AFP sa iba't ibang baha- 


gi ng rehiyon. 

Todo-todo ang pagsisikap ng 
AFP na mapilay at malipol ang rebo- 
lusyonaryong kilusan sa rehiyon. 
Pero sa halip na magapi, nakapag- 
dulot pa ng malalaking pinsala sa 
mga tauhan, rekurso at operasyon 
ng AFP ang mga Pulang mandirig- 
ma. Umaani ng malalaki at magigi- 
ting na tagumpay sa larangang mi- 
litar at pulitika ang BHB. 


Mga taktikal na opensiba 


Nang pumasok ang 2008, ini- 
lunsad ng 10th Infantry Division- 

Eastern Mindanao Command ng AFP 
ang malalaki at masisinsing antas- 
rehiyon na operasyong militar laban 
sa mga rebolusyonaryong pwersa sa 
Southern Mindanao. Ito na ang pi- 
nakamatinding kampanyang militar 
ng AFP sa kasaysayan ng rehiyon. 
Minobilisa sa operasyon ang ha- 
los kabuuan ng 10 batalyong naka- 
paloob sa 1001st Brigade at 1003rd 
Brigade ng 10th ID. Umaabot sa 
1,500 hanggang 2,000 mga pwersa 
ng 67th, 28th, 25th, 72nd, 73rd, 
39th at 60th IB at 3rd Special 


Forces Battalion ang ibinuhos sa 
operasyon. Kinulang pa ang mga 
ito at isinangkot din ang marami- 
raming kumpanya ng Scout Ran- 
gers at ang Division Reconnais- 
sance Company. Naghakot pa ng 
maramihang reimporsment mula 
sa 1002nd at 602nd Brigade ng 
6th ID. Sinusuportahan din ng 
Regional Mobile Group ng PNP-IX 
at ng 1105th PNP Provincial Mo- 
bile Group ang mga operasyong 
pangkombat ng AFP. 

Ang 1001st Brigade at ang 
mga yunit na pang-rapid deploy- 
ment ng Philippine Army ay tu- 
mututok sa mga prayoridad na 
target ng OBL 2 sa mga munisipa- 
lidad ng New Bataan, Compostela 

at Monkayo sa Compostela Valley, 
at mga munisipalidad ng Baganga, 
Boston at Cateel sa Davao Oriental. 
Ang 1002nd Brigade at ang Task 
Force Raftor (TFR) ay naglulunsad 
rin ng sabay-sabay na operasyon sa 
North Cotabato, Davao del Sur at 
Davao City. Nitong nagdaang bu- 
wan, ang 1003rd Brigade ang si- 
yang pinapapel bilang TFR at di- 
nagdagan ito ng isa pang batalyon. 

Gumagamit ang kaaway ng mga 
kanyon at mga sasakyang pangkati 
at panghimpapawid para sa kom- 
bat, lohisti- 
ka, suplay at 
transportas- 
yon. Kabilang 
dito ang mga | 
helikopter na 


UH-1 at 
MG520, ero- 
planong OV- 


10, tangkeng 
Simba, ar- 
mored person- 
nel carrier at 
105mm how- 
itzer. 

Sa pagtatasa ng Panrehiyong 
Komite ng Partido sa Southern Min- 
danao, aktibong nalabanan at na- 
bigo ng mga rebolusyonaryong 
pwersa sa pangkalahatan ang mga 
kampanya ng kaaway sa pamamagi- 
tan ng pagpapalaganap at pagpa- 
pasinsin ng mga taktikal na open- 
siba, pagpapalawak ng baseng ma- 
sa at pagpapalakas ng kilusang ma- 
sa. Pinalaki at kinonsolida ang Par- 
tido at hukbong bayan, at epekti- 
bong nagpatupad ng taktikal na 
pamumuno. 

Dahil dito, sumusulong ang re- 
hiyon sa kabila ng dahas at pang- 
wawasak na dala ng militarisa- 
syon. Walang kahit isang lara- 
ngang gerilya ang nawasak. Luma- 
lawak pa nga ang mga eryang na- 
kikilusan at ang mga larangang ge- 
rilya. Dumarami rin ang kasapian 
ng Partido, hukbong bayan at mga 
organisasyong masa. Naipupursigi 

ang pagpapatupad ng minimum na 
programa ng rebolusyong agraryo 
at iba pang susing gawain ng huk- 
bong bayan. 

Ang pinakamatitingkad na kara- 
nasan sa pagharap sa todo-todong 
atake ng kaaway sa buong rehiyon 
ay nakamit noong mga buwan ng 
Abril-Mayo 2008. Ito'y nang mag- 
pakita ang BHB sa rehiyon di la- 
mang ng kakayahan nitong mag- 
preserba ng sarili, kundi ng ka- 
kayahang ipagtagumpay ang mga 
kontra-atake sa kaaway sa anyo ng 


Gabi) 


| Ka) 


serye ng mga epektibo at susteni- 
dong taktikal na opensiba. Sa loob 
ng dalawang buwan, nakapaglun- 
sad ang BHB ng 76 na mga taktikal 
na opensiba na nakapagdulot ng 
laking kumpanyang kaswalti sa 
mga pwersa ng 10th ID (32 ang na- 
patay at 42 ang nasugatan). Naa- 
gaw ng BHB ang laking regular na 
platung malalakas na armas (35) at 
nagtamo ng malalaking pampuliti- 
kang tagumpay. 


Bigo ang pinalalakas na atake 
ng kaaway 

Anang komite ng Partido sa 
Southern Mindanao, ang nagdaang 
bwelo ng mga taktikal na opensiba 
para harapin, labanan at biguin 
ang mga kampanyang paglipol na 
balak sanang ipatupad ng kaaway 
ay kapupulutan ng mga aral na ma- 
aaring gawing batayan para 
higit pang mamaksimisa ang 


kasalukuyang kapasidad ng rehiyon 
sa pakikidigmang gerilya. 

Matatag ang mga batayan para 
mapalakas pa ang pakikidigmang 
gerilya sa SMR. Paborable ang 
pangkalahatang obhetibong kala- 
gayan sa rehiyon, bayan at daigdig 
para lalo pang lumakas at sumu- 
long ang armadong rebolusyon. 
May naipundar nang sapat na lawak 
ng erya at lalim ng baseng masa at 
may mga yunit ng BHB na may ka- 
kayahan at karanasan para gawin 
ito. Dagdag pa'y maraming bulne- 
rabilidad sa deploy- 
ment at kilos ng ka- 
away sa rehiyon na da- 
pat sagpangin. 

Batay dito, nana- 
nawagan ang namu- 
munong komite sa la- 
hat ng yunit gerilya ng 
BHB sa rehiyon na 
magsikhay sa digmang 
bayan at patuloy na 
palaganapin at pasin- 
sinin ang mga taktikal 
na opensiba batay sa 
papalawak at papala- 
lim na baseng masa. 

Idiniin din ng rehiyunal na ko- 
mite ng Partido sa SMR na dapat 
mahigpit na mapanghawakan ng 
mga bertikal na yunit ng BHB (o 
mga yunit na panagupa) ang kani- 
lang oryentasyon, papel at gawain 
bilang pangunahing yunit sa pag- 
papalakas ng pakikidigmang gerilya 
sa rehiyon. Ito'y dahil may mga 
pagkakataon na hindi agad nakatu- 
gon ang mga bertikal na yunit sa 
panawagan ng Partido at naobli- 
gang saluhin ng mga horisontal na 
yunit (o mga yunit na pangunahing 
nakatutok sa gawaing masa) ang 
pagbira sa kaaway. 

Alinsunod rin sa tamang oryen- 
tasyon at mga layunin ng taktikal 
na opensiba na dapat palaganapin 
sa lahat ng yunit ng BHB, dapat 
bigyan ng pangunahing diin ang 
paglulunsad ng mga taktikal na 
opensibang lilipol sa kaaway at 

magluluwal ng maraming armas 
(anihilasyon). Sa kabilang banda, 
dapat segundaryong ilunsad ang 
mga taktikal na opensiba na ang 
layunin ay ang pagpapahina sa ka- 
away (atrisyon). 

Dapat magpursigi sa paglulun- 
sad ng serye ng sustenido at 
kakayaning mga operasyon at tak- 
tikal na opensiba. Binigyang-diin 
sa pagtatasa ng SMR na walang 
ibang daan sa pagpapalakas ng 
BHB kundi ang pakikidigma. Dapat 
mahigpit na mapanghawakan at 
maipatupad ng nakabababang mga 
komite ng Partido sa teritoryo (ko- 
mite sa subrehiyon at komite sa 
larangan) at platun (sangay sa 
platun) at mga kumand ng BHB sa 
teritoryo (Regional Operations 
Command, Subregional Operations 
Command at Front Operations 
Command) ang gawain sa pagpa- 
palaganap at pagpapasinsin ng 
mga taktikal na opensiba. 

Dapat ding buuin ang pinaka- 
malawak at pinakamalakas na kilu- 
sang masa kasabay ng pagpapala- 
kas ng antipyudal na kilusang ma- 
sa. Dapat patuloy na maipursigi 
ang paglulunsad ng mga pang- 
ideolohiya at pampulitikang pag- 
aaral at mga pangmilitar na pagsa- 
sanay para maitaas ang antas ng 
kakayahang pulitiko-militar ng 
mga yunit ng BHB. 

Dapat pahigpitin pa ang pag- 
papatupad ng Batayang Oryentas- 
yong Militar (o ang tinatawag na 
regulasyong militar sa ibang rehi- 
yon) at ang pagpapatupad ng mga 
alituntunin at taktika sa kilos-ge- 
rilya at pag-iingat sa seguridad. Sa 
lahat ng panahon at lugar, dapat 
matiyagang tiyakin na nagiging 
bulag, bingi at inutil ang kaaway 
sa kanilang pagsisikap na tukuyin, 
targetin at atakehin ang mga yunit 
ng BHB, komite ng Partido at mga 
namumunong kadre sa iba't ibang 
antas. 

MATATAGUMPAY NA OPENSIBA NG BHB 


Paghahanda ng AFP 
para sa Balikatan, binibigo 
ng BHB sa Sorsogon 


col ang pananalasa ng Oplan Bantay Laya 2 (OBL2) at ang gi- 


Meca na binibigo ng Bagong Hukbong Bayan (BHB) sa Bi- 


nagawang paghahanda ng Armed Forces of the Philippines 
(AFP) para sa Balikatan exercises na nakatakdang ilunsad sa mga pru- 
binsya ng Albay, Sorsogon at Masbate sa maagang bahagi ng 2009. 


Bilang bahagi ng OBL2 at ng 
paghahanda para sa Balikatan, 
sunud-sunod ang pag-ooperasyon 
ng mga elemento ng na 8th Scout 
Ranger Company (SRC) sa magka- 
kanugnog na mga bayan ng Bulu- 
san, Barcelona, Gubat at Casigu- 
ran sa Sorsogon. Nagbubunga ito 
ng mas matinding militarisasyon 
at mga paglabag sa karapatang- 
tao sa lugar. Subalit patuloy ding 
binibigwasan ng mga Pulang 
mandirigma ang binansagang 
“elite unit” ng militar. 

Siyam na elemento na ng 8th 
SRC ang napapatay at di bababa 
sa isa ang malubhang nasusuga- 
tan sa mga labanan sa Sorsogon 
sa pagitan ng naturang yunit at 
ng BHB nitong huling mga bu- 
wan. 

Nitong Nobyembre 1, tatlong 
elemento ng 8th SRC ang napatay 
at isa ang malubhang nasugatan 
nang mangahas silang pumasok 
sa Barangay San Pascual, Casigu- 
ran, Sorsogon. Kahit hindi sila na- 


Integral ding usapin ang pag- 
papalakas sa kilusang masa sa ka- 
lunsuran sa pagharap sa opensiba 
ng kaaway at pagpapalakas ng pa- 
kikidigmang gerilya. 

Sa mahigpit na pagpapatupad 


kauniporme, nabisto pa rin sila ng 
masa, na maagap na nakapagpaa- 
bot ng impormasyon sa mga Pu- 
lang mandirigma. Agad na naka- 
paghanda at nakapaglatag ng de- 
pensa ang isang platun ng Celso 
Minguez Command (BHB-Sorso- 
gon) na noo'y nasa Casiguran. 
Unang nakapagpaputok ang mga 
gerilya kaya naunahan sa inisyati- 
ba ang kaaway. Pinasabugan din 
ng bomba ang mga Scout Ranger, 
na nagdulot ng ibayong demorali- 
sasyon sa kanilang hanay. 

Bago ito, namatayan na ng 
anim na elemento ang naturang 
yunit-militar nang salakayin nila 
ang isang grupo ng mga medik ng 
BHB na nagbibigay ng serbisyong 
pangkalusugan sa masa sa kalapit 
na bayan ng Gubat. 

Itinatago ng AFP ang mga 
pagkatalong ito sa pamamagitan 
ng di pagbabalita sa midya ng 
mga pangyayari at di paglalabas 
ng mga pangalan ng mga namatay 
na sundalo. ABI 


ng mga puntong ito, inaasahang 
aani ng mas maniningning pang 
mga tagumpay sa pakikidigmang 
gerilya ang Southern Mindanao at 
tuluyang magagapi ang OBL2 sa re- 
hiyon. JABI 

MATATAGUMPAY NA OPENSIBA NG BHB Mr 


Dahas at panlilinlang ng AFP 
sa Camarines Sur 


pat na elemento ng 42nd IB ang napatay at marami ang nasuga- 
Ac: matapos nila makaengkwentro ang mga myembro ng Tomas Pi- 


lapil Command (Bagong Hukbong Bayan-Camarines Sur) sa Sityo 
Suguitan, Barangay Mapid, Lagonoy, Camarines Sur noong Setyembre 3. 
Ito'y matapos magpanggap na mga Pulang mandirigma ang militar at 
magpagiya sa mga lokal na magsasaka sa bulubunduking bahagi ng La- 
gonoy. Sa kabutihang palad ay walang nasaktan sa mga magsasakang gi- 
namit at nilinlang ng militar nang maganap ang labanan. Wala ring na- 


tamong kaswalti ang BHB. 


Dahil sa matinding galit at ka- 
hihiyan, mga inosenteng sibilyan 
ang pinagbalingan ng 42nd IB. 
Pagkatapos nilang matiyak na na- 
kaatras na ang BHB mula sa lugar 
na pinaglabanan, sinilaban nila 
ang bahay ng mag-asawang Mila at 
Sherwin Eviernes sa Sityo Sugui- 
tan. Kahabag-habag ngayon ang 


kalagayan ng mag-asawa na wala 
nang masilungan laluna't isisilang 
na ni Gng. Eviernes ang kanyang 
unang sanggol. 

Di pa nagkasya, basta na la- 
mang dinampot ng mga elemento 
ng 42nd IB sina Nelfa Cledera, 43, 
at may limang anak, at Maricel Ca- 
macho, na natyempuhan nilang 


Pangangamkam 
ng mga lupain, nilalabanan 
ng BHB sa Negros 


Command (LPC) ng BHB-Negros sa himpilan ng Philippine Nation- 


N ng pagsalakay ng mga Pulang mandirigma ng Leonardo Panaligan 


al Police (PNP) sa bayan ng La Libertad, Negros Oriental noong No- 
byembre 3 ay isa lamang sa pinakahuling mga aksyong pamarusa ng ar- 
madong rebolusyonaryong kilusan sa mga elementong nagsasagawa ng 
malawakang militarisasyon at pang-aagaw ng mga lupain sa Negros. Ma- 
linaw na pinabubulaanan din nito ang ipinangangalandakan ni Rep. Jo- 
celyn Limkaichong na durog na ang rebolusyonaryong kilusan sa isla. 


Nagkunwang mga sibilyang 
magpapa-blotter sa pulisya ang da- 
lawang babaeng Pulang mandirig- 
ma noong alas-12:45 ng madaling 
araw ng Nobyembre 3. Kinausap ni- 
la ang isang pulis para bigyan ng 
kober ang pagpasok ng tatlo pa ni- 
lang kasamahan sa himpilan. Bigla 
na lamang nilang tinutukan at 
pinadapa ang nagulantang na mga 

pulis. Mabilis na dinisarmahan ng 
mga Pulang mandirigma ang mga 
pulis ng apat na ripleng M16 at 
anim na .45 kalibreng pistola, mga 
unipormeng camouflage at iba 
pang kagamitang militar. 

Agad ring pinakawalan ang 
mga pulis kahit pa karamihan sa 
kanila ay sangkot sa mga kaso ng 
pagpatay, panghoholdap, arson, 


nagpapahinga sa isang kubo ilang 
kilometro mula sa pinag-engkwen- 
truhan. Nagpanggap muli na mga 
gerilya ng BHB ang mga pasistang 
sundalo nang kunin nila ang dala- 
wa. Matapos ito, pinalabas naman 
ng militar na mga Pulang mandi- 
rigma ang dalawang biktima. 

Ang totoo ay mga karaniwang 
sibilyan lamang sina Cledera at 
Camacho na taga-Barangay San 
Isidro, Lagonoy. Dinala sila sa 
hedkwarters ng 42nd IB “C” Coy sa 
Barangay Mananao, 
kung saan ipinailalim sila sa ma- 
tinding interogasyon. Ninakaw din 
ng militar kay Cledera ang hala- 
gang P2,000 na panggastos sana 
sa pag-aaral ng kanyang mga 
anak. 

Napalaya lamang sila makaraan 
ang ilang araw sa tulong ng mga 
organisasyong nagtataguyod sa 
karapatang-tao. ABI 


Tinambac 


mga iligal na pang-aaresto at 
pwersahang pagpapalayas ng ma- 
mamayan sa kanilang mga tirahan. 
Ginagamit din silang mga perso- 
nal na badigard at bayarang goons 
ng pamilyang Limkaichong laban 
sa mga demokratikong organisa- 
syon sa Negros. Isang pulis 
lamang ang nasugatan nang maki- 
pagbarilan ito sa BHB. 
Samantala, sa Southeastern 
Negros, inilunsad ng Pulang Mt. 
Talinis Front ng BHB ang kampa- 
nya laban sa malawakang pa- 
ngangamkam ng lupa ng mga 
magsasaka. Salarin dito ang mga 
negosyanteng agribisnes kasab- 
wat ang mga burukratang kapita- 
lista at panginoong maylupa. 
Ayon kay Ka Dom Pantaleon, 
tagapagsalita ng Pulang Mt. Tali- 
nis Front, nagmimistulang utusan 
ng mga negosyante at pangino- 
ong maylupa ang tropa ng 302nd 
Infantry Brigade ng Philippine 

Army na nagbibigay-proteksyon 
sa mapanirang Biogreen Inc. na 
pag-aari ng mga Koreano at ka- 
partner nitong pamilya ni dating 
Rep. Herminio Teves (ama ni Fi- 
nance Secretary Margarito Teves). 
Gamit ang Tamlang Valley Agricul- 
tural Development Corporation 
(TVADC) bilang prente, pwersa- 
hang pinagtatanim ang mga mag- 
sasaka ng jatropha at cassava im- 
bes na mga tradisyunal na tanim 
tulad ng palay at mais sa hangga- 
nang mga barangay ng mga bayan 
ng Sta. Catalina, Siaton, Valencia 
at Pamplona. Ayon sa mga magsa- 
saka ng Tamlang Valley, ang kina- 
kailangan nila ay pagkain at hin- 
di ang biofuel na ipinangangalan- 
dakan ng rehimeng Arroyo na al- 
ternatibo sa langis. 

Noong maagang bahagi ng 
2008, dinukot at pinangangamba- 
hang pinatay na ng mga ahenteng 
militar ang mga magsasakang sina 
Flaviano Arante at Reynaldo Yanoc, 
kapwa residente ng Barangay Tala- 
lak, Sta. Catalina. Noon namang 
Setyembre 9, naglunsad ang mili- 
tar ng walong oras na pambobom- 
ba sa mga bulubunduking bara- 
ngay ng Sta. Catalina. Gumamit si- 
la ng mga mortar, 105 mm how- 
itzer, isang eroplanong Tora-Tora 
at dalawang helicopter gunship. 

Ngunit hindi natinag ang ma- 
mamayan at rebolusyonaryong ki- 
lusan. Naglunsad ng dalawang 
operasyong pamarusa ang BHB la- 
ban sa mapangwasak na kumpa- 
nya. Noong Setyembre 9, kinum- 
piska at sinunog ng isang pangkat 
ng BHB ang tatlong traktora na 
pagmamay-ari ng TVADC sa Sityo 
Cuadra, Barangay Mantikal, Sta. 
Catalina. Muli, noong Oktubre 3, 
kinumpiska at sinunog ng BHB ang 
dalawang traktora ng TVADC sa Ba- 
rangay Casalaan, Siaton. 

Nagkaroon naman ng sampung 
labanan sa pagitan ng mga pasis- 

MATATAGUMPAY NA OPENSIBA NG BHB 


Upisyal ng AFP nabihag, 
M60 nasamsam 


sang M60 masinggan, dalawang M16 at isang M14 ang nakumpiska 
IE mga Pulang mandirigma ng Front 3 Operations Command- 
Bagong Hukbong Bayan (BHB) nang tambangan nila ang mga ele- 
mento ng nagpapatrulyang 3rd Special Forces Battalion (3rd SFB) ni- 
tong Nobyembre 7 ng umaga sa Sityo Anagase, Barangay Casoon, Mon- 


kayo, Compostela Valley. 


Tatlo agad ang napatay at ma- 
rami ang nasugatan sa kaaway. 
Ang inambus na yunit ay bahagi 
ng Reengineered Special Opera- 
tions Team (RSOT). Sumuko at na- 
bihag ng mga Pulang mandirigma 
si 1Lt. Vicente P. Cammayo, ku- 
mander ng 11th Special Forces 
Company-3rd SFB, matapos ma- 
gapi ang kanyang pinamumunu- 
ang yunit. 

Sunud-sunod ang bigwas ng 


tang militar at BHB mula Mayo 
hanggang Oktubre. Sa mga laba- 
nang ito, nagtamo ng maraming 
kaswalti ang kaaway ngunit itina- 
tago nila ito. Noong Setyembre 25, 
nasugatan si 2Lt. Romualdo Rubi 
ng 79th IB at isa pang elemento 
ng CAFGU sa harasment na isinaga- 


Bago ito, inambus na ng mga 
gerilya ng Front 3 Operations 
Command ang naturang yunit no- 
ong Oktubre 25 sa national high- 
way sa Barangay Banlag, Monka- 
yo. Inisnayp din ng mga Pulang 
mandirigma noong araw na iyon 
ang 3rd SFB sa Barangay Canidkid, 
Montevista. 

Ang mga taktikal na opensi- 
bang ito ay nagsisilbing aksyong 
pamarusa laban sa 3rd SFB na res- 
ponsable sa matitinding paglabag 
sa karapatang-tao, protokol ng 
digma at internasyunal na ma- 
kataong batas, na pawang mga 
sibilyan ang binibiktima. Ang 
kalupitan ng 3rd SFB sa mga di 
armadong sibilyan ay mga 
ganting salakay ng pusakal na 
yunit sa sunud-sunod na kas- 
walti nito mula sa mga bira ng 
BHB. Tanda ng karuwagan ng 
tinatawag na “elite unit” ng 

AFP ang sumusunod na mga 
paglabag sa karapatang tao: 
D Setyembre. Binug- 


EJN “ bog ng mga tauhan ng 
E N 3rd SFB ang isang nag- 
AS 


wa ng BHB sa Sityo Bagacay, Bara- 
ngay Milagrosa, Sta. Catalina. Da- 
lawang sundalo at kanilang giya na 
elemento ng Barangay Defense 
System ang napatay sa pananam- 
bang na isinagawa noong Oktu- 
bre 5 sa Sityo Abante, Barangay 
Buenavista, Sta. Catalina. ABI 

ngangalang Pascual, isang magsa- 
saka na taga-Cebuli, Barangay Ka- 
patagan, Laak matapos mapatay 
ang tatlong elemento ng 3rd SFB 
at masugatan ang dalawa nang 
makaengkwentro nito ang BHB. 

Hulyo. Pinaslang ng pusakal 
na yunit ang lider-magsasakang si 
Diego Encarnacion, residente ng 
Barangay Linda, Nabunturan mata- 
pos salakayin ng BHB ang de- 
tatsment ng 72nd IB sa naturang 
barangay at madisarmahan ang 
mga tropa rito. 

Hunyo. Pinatay ng mga tauhan 
ng 3rd SFB si Noli Llanos, lider- 
magsasaka at kagawad ng Bara- 
ngay Mipangi, Nabunturan mata- 
pos parusahan ng BHB ang tatlong 
elemento ng 3rd SFB. 

Labis ding dumaranas ng panu- 
nupil-militar ang mga residente ng 
mga bulubunduking baryo ng Mon- 
kayo sa kamay ng 3rd SFB. 

Pagtatakip ng AFP. Samanta- 
la, pinabulaanan ng Merardo Arce 
Command ng BHB sa rehiyon na 
ang mga tropa ng 66th IB na 
inambus ng mga Pulang mandirig- 
ma sa Sityo Taytayan, Barangay 
Andap, Montevista noong Oktubre 
24 ay papunta sa Manurigao, New 
Bataan para maglunsad ng “hu- 
manitarian mission.” Walong sun- 
dalo ang napatay sa ambus, kabi- 
lang si 2Lt. Jeffrey Domingo, lider 
ng isang platun sa ilalim ng 66th 
IB. Kinabukasan, Oktubre 25, mu- 
ling binigwasan ang 66th IB sa 
Sityo Manlubog sa parehong bara- 
ngay. 

Ang totoo, Oktubre 23 pa la- 
mang ay pumasok na ang sampung 
trak ng mga sundalong ipinadala 
ng 1001st Brigade ng AFP para 
maglunsad ng todo-todong atake- 
militar sa New Bataan. Nabisto ang 
tunay na pakay ng mga tropa nang 
walang pakundangan nilang bom- 
bahin ang mga liblib na barangay 
sa New Bataan. AB] 

PANANALANTA NG PASISTANG ESTADO zzzi 


Pambobomba, pamamaslang 
at iligal na pang-aaresto 


alang pakundangang 
WN panbobanoa sa mga 
sibilyan, walang awang 


pagpaslang sa mga aktibista at 
mamamahayag at iligal na pang- 
aaresto sa mga lider at myembro 
ng hayag na demokratikong kilu- 
san ang pinakamatitingkad na 
paglabag sa karapatang-tao na 
nakalap ng Ang Bayan: 

Nobyembre 18. Isang 30-ta- 
ong gulang na sibilyan ang nama- 
tay at apat ang nasugatan, kabi- 
lang ang isang bata, matapos 
maglunsad ng air 
strike ang Philip- 
pine Air Force sa 
isang mataong lu- 
gar sa Mamasapa- 
no, Maguindanao. 
Ang namatay ay si 
Sindak Ismael ha- 
bang ang mga na- 
sugatan ay sina Ha- 
ja Bai Masla Zang- 
kala, 45; Haja Apisa Ibrahim, 47; 
Rudy Kamsa, 23; at isang 12-ta- 
ong gulang na bata. 

Samantala, patuloy ang sapi- 
litang paglikas ng mamamayan sa 
Mindanao, ayon sa Philippine Na- 
tional Red Cross. Umaabot sa 
46,350 katao o 11,734 na pamilya 
ang nagsilikas sa siyam na pru- 
binsya ng Mindanao dahil sa pina- 
kabagong serye ng mga labanan 
sa pagitan ng AFP at MILF. Kabi- 
lang dito ang paglikas ng isang 
komunidad sa Bukidnon kung sa- 
an 30 kabahayan ang sinunog at 
sinira ng mga nag-ooperasyong 
militar. Mayroon ding 1,230 pami- 
lya sa Sultan Kudarat na nawalan 
ng tirahan bunsod ng matinding 
operasyon ng militar laban sa 


MILF. 

Nobyembre 17. Pinaslang si 
Aristeo Padrigao, komentarista ng 
dxRS Radyo Natin at manunulat 
ng Mindanao Monitor Today sa Gi- 
ngoog City, Misamis Oriental 
alas-7:15 ng umaga. Kahahatid 
lamang ni Padrigao ng kanyang 
anak sa eskwelahan nang siya ay 
pagbabarilin. Si Padrigao ang ika- 
61 mamamahayag na pinaslang 
mula noong 2001. 

Nobyembre 9. Binaril hang- 
gang sa mapatay si Rolando Anto- 
lihao, 39, municipal co- 
ordinator ng Bayan Mu- 
na sa Kapalong, Davao 
Del Norte. Ayon sa mga 
saksi, dakong alas-6 ng 
gabi nang barilin si An- 
tolihao ng dalawang la- 
laking kumatok sa ka- 
nyang tahanan. Pitong 
tama ng bala ang tina- 
mo ni Antolihao. 

Nobyembre 6-13. Inaresto si 
Emmanuel Dioneda, 42, executive 
director ng Labor Education Advo- 
cacy Development Response Ser- 
vices (LEADS). Siya ang ika-anim 
na aktibista ng Southern Tagalog 
na dinakip ng mga ahente ng esta- 
do mula Oktubre ng taong ito. 

Si Dioneda, kasama ang 
kanyang kasintahang si Sailani 
Catindigay ay hinuli ng mga ele- 
mento ng Calamba (City Police at 
regional intelligence sa harapan 
ng Calamba City Hall sa Laguna. 
Kinuha ang pitaka at cellphone ni 
Dioneda at idiniin siya sa kaso ng 
multiple murder kasama ang 72 
pang mga aktibista. Ang kasong 
ito ay kaugnay sa naganap na am- 
bus sa Calapan City, Mindoro Ori- 


9 


ental noong Marso 2006 kung saan 
tatlong pulis ang napatay. 

Bago ito, nireyd ng mga ele- 
mento ng 418th PNP Mobile Force 
ang bahay ni Romeo Aguilar, pang- 
kalahatang kalihim ng Kalipunan 
ng Damayang Mahihirap (KADA- 
MAY)-Rizal, sa Barangay San Isidro, 
Antipolo City. Kabilang si Aguilar 
sa mga akusado sa kaso sa Mindo- 
ro Oriental. 

Noong Nobyembre 6 ay inares- 
to si Arnaldo Seminiano, myembro 


PANANALANTA NG PASISTANG ESTADO 


akusado sa naturang kaso. 

Nobyembre. Malawakan ang 
sapilitang rekrutment ng militar sa 
mga Lumad na Mandaya para ma- 
ging mga elemento ng Citizens’ 
Armed Forces Geographical Unit 
(CAFGU) sa New Bataan, Compos- 
tela Valley. Ginagamit ng AFP ang 
mga myembro ng mga tribo roon 
para tugisin ang BHB. 

Oktubre 10. Limang magsasa- 
ka mula sa Barangay Sicalao, La- 
sam, Cagayan ang dinukot ng mga 


n 


ni Lt. Johnny Calub. Ang lima ay 
sina Romy Caguia, Jovito Domingo, 
Marcos Academia, Randy Miguel at 
Johnny Alburot. Pinakawalan sina 
Academia, Miguel at Alburot mata- 
pos ang dalawang araw. Subalit pi- 
natay si Caguia at patuloy pa ring 
hinahawakan ng 17th IB si Domi- 
ngo. Isang elemento ng CAFGU, si 
Pablito Costano, na nakasaksi sa 
pagpaslang kay Caguia, ay nawa- 
wala rin at pinaniniwalaang dinu- 
kot din ng 17th IB para patahimi- 


ng Kilusang Mayo Uno, isa pang 


elemento ng 17th IB sa pamumuno 


kin. TAB] 


Mga manggagawa ng Triumph International Phil. 


No-strike policy ng DOLE, binatikos 


ariing tinutulan ng mga kasapi ng Bagong Pag- 
Mess ng mga Manggagawa sa Triumph Inter- 

national Philippines, Incorporated (BPMTI) ang 
kautusan ng Department of Labor and Employment 
(DOLE) na nagbabawal sa kanilang maglunsad ng wel- 
ga laban sa maneydsment ng Triumph International 
Philippines. Ayon sa DOLE, nasa hurisdiksyon na uma- 
no ng National Conciliation and Mediation Board ang 
kanilang reklamo matapos mag-deadlock ang negosa- 
syon para sa collective bargaining agreement (CBA). Si- 
nugod nitong Nobyembre 17 ng 300 unyonista ang 
pambansang tanggapan ng DOLE at binatikos ang sab- 
watan ng maneydsment ng kumpanya at ng gubyer- 
nong Arroyo para pairalin ang “no-strike policy”. 

Bago ito, sinugod noong Oktubre 15 ng mahigit 
1,000 manggagawa sa ilalim ng BPMTI ang bodega ng 
kumpanya sa Buendia, Makati City. Matapos ang mar- 
tsa, ihinagis ng mga manggagawa ang daan-daang mga 
bra at panty sa harap ng gusali ng bodega. Ito ay pa- 
ra singilin ang maneydsment matapos na hindi magka- 
sundo sa CBA noong Oktubre 10. 

Matapos ang tatlong buwan ng negosasyon sa CBA 
para sa dagdag-sahod at benepisyo, wala pa ring mali- 
naw na tugon ang maneydsment ng kumpanya. 

Ang hakbanging ito ng mga manggagawa ng Tri- 
umph ang pinakahuli lamang sa serye ng mga kilos- 
protestang inilunsad nitong nagdaang mga araw. 
Upang igiit ang kanilang interes sa negosasyon, nag- 
lunsad sila ng mga piket sa labas ng pabrika, noise bar- 

rage sa loob ng pagawaan tuwing break time, pag- 
sasabit ng istrimer at iba pang anyo ng sama-sa- 
mang pagkilos. Nailunsad na rin nila ang regular na 
mga roving picket bago at matapos ang mga pag-uu- 
sap sa CBA; mga arawang rali bago pumasok ang 
mga manggagawa sa pabrika; at mga silent protest 
upang iparating sa maneydsment ng pagawaan ang 
kanilang mga lehitimong kahilingan. 

Kabilang sa mga ipinaglalaban ng unyon ang 
pagbibigay ng kumpanya ng dagdag na P125 sa ka- 
nilang basic pay (P45/P40/P40 na hatian) sa susu- 
nod na tatlong taon at ang pagpapatupad ng across- 
the-board government wage increase. Ipinaglalaban 
din nila ang pagbasura sa “30-year compulsory re- 
tirement,” pagkakaloob ng tulong pinansyal sa mga 
magbibitiw na mga empleyado, pagkakaroon ng 
union leave, hospitalization, libreng shuttle service, 
plant transfer at iba pa. 

Ang Triumph International Philippines ay pag- 
aari ng mga Speishoffer at Brawn, mga kapitalistang 
Briton. Sa kasalukuyan, ito ang nangunguna at pi- 
nakamalaking tagapagmanupaktura ng mga under- 
garments sa buong bansa. May mga planta ito sa 
Cavite at Cebu. Umaabot sa mahigit 1,200 ang bi- 
lang ng mga manggagawa sa Triumph na kalakhan 
ay kababaihan. Umaabot sa 900 ang kasapi ng 
BPMTI. Matatagpuan ang mayorya ng mga mangga- 
gawa sa kanilang pabrika sa Food Terminal Incorpo- 
rated (FTI) Complex sa Taguig City. ABI 

Pamunuan ng Senado, 
naagaw ng kampong Arroyo 


bayaran nito sa Senado at sinamantala ang mga kontradiksyon sa 


Pisa: ng naghaharing pangkating Arroyo ang mga galamay at 


hanay ng mga oposisyunista para mawasak ang pagkakaisa nila, 
maagaw ang pamunuan nito at sikaping gamitin ito sa mga layunin ni 


Arroyo. 

Naobligang magbitiw agad sa 
pwesto si Sen. Manuel Villar bilang 
pangulo ng Senado nitong No- 
byembre 17 nang malaman niyang 
may resolusyon na ang mayorya 
para mapalitan siya. Sa halalan pa- 
ra sa bagong Senate President, 14 
na senador ang bumoto kay Enrile, 
samantalang bukod pa kay Villar ay 
nag-abstain (di lumahok sa pagbo- 
to) ang anim na oposisyunistang 
kapanalig niya. 

Hindi lingid sa publiko na si 
Enrile, ang dating tagapagpatupad 
ng batas militar ng diktadurang 
Marcos, ay isa sa mga pinakamasu- 
sugid na alyado at tagapagtanggol 
ni Arroyo. Hangad ng Malacafang 
na gamitin si Enrile bilang epekti- 
bong instrumento para mapahina 
ang oposisyon sa Senado at ma- 
pagsilbi ito sa interes ni Arroyo. 
Layunin ng kampong Arroyo na ka- 
punin ang Senado. Hangga't maaa- 
ri nga'y nais ng Malacafiang na tu- 
luyan na itong malusaw upang hin- 
di na ito magamit ng 
oposisyon at di na mag- 
silbing hadlang sa pagpa- Y 
palawig pa ni Arroyo sa 
poder. 

Agad na naghugas-ka- 
may ang Malacafang sa 
naganap na kudeta sa Se- 
nado. Bukod sa mga alya- 
do ni Arroyo, ilan pang mga nasa 
oposisyon, kabilang na si Jinggoy 
Estrada, anak ni dating pangulong 
Joseph Estrada, ang bumoto kay 
Enrile. Pinalalabas ng kampo ni Ar- 
royo na ang dating pangulo pa ang 

siyang tunay na nasa likod ng pag- 
palit ng liderato sa Senado. 

Naging pangunahing target ng 
mga atake si Villar mula nang ma- 
pabilang siya sa mga nangungu- 
nang pangalan sa mga sarbey ng 
mga kakandidato sa pagkapangulo 
sa 2010. Inuudyukan ng kampong 
Arroyo ang paghahati-hati ng opo- 
sisyon para mapahina ito at di na 
makapangibabaw sakaling matuloy 
ang eleksyon sa 2010. Noong Hul- 
yo, nag-ingay si Sen. Panfilo Lac- 
son tungkol sa umano'y mga ano- 
malya sa pagpapahaba ng C5 Road 
na aniya'y pinakinabangan ni Vil- 
lar. Noon pa ma'y isinasangkalan 
na ito ng Malacafiang sa pagmama- 
niobra para mapalitan si Villar. 

Sa anu't anuman, malinaw na 
ang nangyaring pagbabago sa lide- 
U Z rato ng Senado ay 
f K} pabor ngayon kay 
Gloria Arroyo. 

Sa pagkakakuha 
ni Enrile sa li- 
derato ng 
Senado, na- 
sa kamay 
na ngayon 
ng mga bu- 
moto sa ka- 
nya ang pi- 
nakamaha- 
halagang 
komite roon. Kapalit ng nangungu- 
nang papel niya sa pagpapatalsik 
kay Villar, ibinigay kay Lacson ang 
pamumuno sa pinakamakapangya- 
rihang mga komite sa Senado, ang 
Ways and Means Committtee, na 


nag-iimbestiga ng lahat ng usa- 
ping may kaugnayan sa pinansya 
ng gubyerno: ang Accounts Com- 
mittee, na siyang nag-aawdit ng 
mga gastos ng Senado, at ang 
Ethics Committee, na nag-iimbes- 
tiga sa lahat ng mga usapin sa ka- 
tiwalian ng mga myembro ng Se- 
nado. Gagamitin ni Lacson ang 
Ethics Committee para lalong dik- 
dikin si Villar. 

Malamang din na mapunta kay 
Richard Gordon ang “Blue Ribbon 
Committee” (Committee on Ac- 
countability of Public Officers and 
Investigations) na siyang nag- 
iimbestiga sa mga katiwalian tu- 
lad ng ZTE/National Broadband 
Scam, ang “Euro generals” at Fer- 
tilizer Fund Scam. Sa pagbalasa sa 
liderato ng mga komite, asahang 
mapupunta sa wala ang mga im- 
bestigasyong ito. 

Sa pagkakaluklok kay Enrile, 
inaasahan ni Arroyo na magiging 
mas maluwag ang kanyang manio- 
brahan sa loob ng Senado. Ina- 
asam ni Arroyo na mas makikipag- 
tulungan ito sa Mababang Kapulu- 
ngan na nauna na nitong nakon- 
trol nang patalsikin si Jose de Ve- 
necia bilang Speaker at humalili 
ang tuta ni Arroyo na si Prospero 
Nograles. 

Ang Korte Suprema ang kasu- 
nod na pinupuntiryang hawakan 
ni Arroyo para makumpleto na ni- 
ya ang kontrol sa buong makinar- 
ya ng reaksyunaryong estado. Sa 
katapusan ng 2009, nakatakdang 
magretiro ang pitong mahistrado 
nito, kabilang si Chief Justice 
Reynato Puno. Sa paghirang ni Ar- 
royo ng mga kahalili, magiging 
mapagpasya na ang kontrol dito ni 
Arroyo at anumang desisyon nito 
ay tiyak na papabor na sa kanya. 

Mas madali na kung gayon pa- 
ra sa Malacanang na paspasan ang 
nakabiting mga iskema nito para 
sa pagpapalawig ng paghahari ni 
Arroyo lagpas sa 2010. ABI 

Kapitalismo sa China 


kanilang bansa. Ito ang iginiit ni Prof. Pao-yu Ching, isang pro- 


Hs: naniniwala ang mamamayan ng China na sosyalista pa rin ang 


pesor sa ekonomya ng isang unibersidad sa US at espesyalista sa 
ekonomya at kongkretong kundisyon ng mamamayang Chinese. Ang pa- 
nanaw na ito ay inilahad ni Professor Pao-yu sa isang porum na pinanga- 
siwaan ng National Democratic Front of the Philippines-International Of- 


fice noong Oktubre 18. 


Ayon sa propesor, ang mga re- 
porma sa ekonomya, na nagsimula 
noong 1978 at tinawag na 
“sosyalismong may katangiang 
Chinese” ay walang idinulot kundi 
kahirapan sa mamamayan, paglus- 
tay sa likas na yaman ng bansa, 
pagkawasak ng kapaligiran at 
transpormasyon ng bansa tungo sa 
isang neokolonya ng mga dayuhan. 
Mula sa pagiging sosyalistang ban- 
sa na sumusuporta sa mga ina- 
aping mamamayan sa buong daig- 
dig, pumapanig na ngayon ang 
China sa mga mang-aapi sa Asia, 
Latin America at Africa para maka- 
pagkamal ng dagdag na rekurso at 
makapagpalawak ng saklaw ng im- 
pluwensya sa ekonomya at pulitika 
ng ibang bansa. 

Sa kabilang banda, ayon sa pro- 
pesor, itinuturo ng mga pangyayari 
sa mamamayang Chinese ang tunay 
na katangian ng kapitalismo. Tat- 
lumpung taon matapos ang mga 
"reporma," papatindi ang paghihi- 
rap ng mayorya ng mga magsasaka 
at manggagawa. Batid na rin nila 
na walang maibibigay na mabuting 
kinabukasan ang kasalukuyang sis- 


tema sa kanilang mga anak. Sa ga- 
yon, nauunawaan na nila ang dala- 
wang-linyang makauring tunggali- 
an sa loob ng Partido Komunista na 
noon pa ma'y ipinaliliwanag ni Ka- 
samang Mao. 

Dahil sa kapitalista nang kata- 
ngian ng ekonomya sa China, di 
maiiwasang tamaan na rin ito nang 
matindi ng pandaigdigang krisis ng 
kapitalismo. Nitong unang hati ng 
taon, umabot na sa 67,000 maliliit 
at katamtamang-laking pabrika ang 
nagsara bunga ng pagtumal ng mga 
order para sa mga murang produk- 
to na nakakontrata sa mga kumpa- 
nya sa US at iba pang sentro ng ka- 
pitalismo. Bumagsak na ang tantos 
ng paglaki ng sektor ng mga eks- 
port mula 26% noong Setyembre 
2007 tungong 9% nitong Oktubre 
2008. Pinawi nito ang mga ilusyon 
na ligtas ang China sa hambalos ng 
krisis na nagsimula at bumabayo 
ngayon sa ekonomya ng US at 
buong pandaigdigang sistemang 
kapitalista. 

Daan-daang libong manggaga- 
wa ang basta-basta na lamang bi- 
nawasan ang mga sahod, hindi bi- 


nayaran ang mga sahod kundiman 
tahasan nang sinisante. Hindi ka- 
taka-taka na dumarami na ang 
mga protesta at welga ng mga 
manggagawa. 

Sa tangkang kontrolin ang li- 
galig na dala ng malawakang 
tanggalan, inianunsyo noong 
Nobyembre 8 ng pamunuan ng 
China na sa susunod na dalawang 
taon ay magbubuhos ito ng 5586 
bilyon sa paggawa ng dagdag na 
mga imprastrukutura para sa 
transportasyon. Layunin umano 
nitong lumikha ng mga bagong 
trabaho, pampalit sa libu-libo 
pang mga trabahong mawawala 
dala ng pandaigdigang krisis. 
Ngunit katulad ng nangyayari rin 
sa ibang kapitalistang bansa, 
mabibigo ang mga ito na pigilan 
pang malubog din ang China sa 
kasalukuyang lumalalim na 
pandaigdigang resesyon. ABI 


52,000 empleyado ng Citigroup, sisipain 


AABOT sa 52,000 empleyado ang sisipain ng Citigroup 
(pinakamalaking bangko sa US) mula ngayon hang- 
gang simula ng 2009. Bukod pa ito sa 23,000 mang- 
gagawang tinanggal na nito noong simula ng 2008. 
Inaasahang 20% ng kabuuang 4,000 empleyado nito 
sa Pilipinas ang masasama sa tanggalan. 

Ang malawakang tanggalan sa Citigroup ay mag- 

1994. 


dudulot ng lalo pang paglala ng disempleyo sa US at 
sa buong mundo. Kaliwa't kanan ang malalaking 
kumpanyang nag-aanunsyo ng tanggalan. Umaabot 
na sa 1.2 milyong manggagawa sa US ang tinanggal 
sa trabaho simula 2008. Umakyat na sa 6.5% ang 
tantos ng disempleyo—pinakamataas mula Marso 

Sikretong mga operasyon 
ng US sa iba't ibang bansa 


W: pakundangang niyuyurakan ng imperyalismong US ang 


soberanya ng iba't ibang bansa sa pagsusulong nito ng 

pandaigdigang teroristang gera. Hindi na ito maitanggi ng US ma- 
tapos mabunyag nitong Nobyembre ang isang dokumento na tahasang nag- 
uutos sa mga tropa ng US Special Forces na maglunsad ng mga sikretong 
atake sa pinalalabas nilang lambat ng teroristang al-Qaeda saan mang ba- 
hagi ng mundo. 

Noong 2004, inilabas ng noo'y Defense Secretary Donald Rumsfeld ng 
US ang “Al Qaeda Network Exord” (execute order) na nag-uutos ng paglu- 
lunsad ng mga sikretong pag-atake sa umano'y mga kuta ng al-Qaeda, kahit 
pa walang pahintulot ang mga ito gubyerno ng naturang mga bansa. Sa ka- 
pasyahan ng isang maliit na grupo ng matataas na upisyal, kagyatang naipa- 
pakat ang mga sundalong Amerikano sa ibang bansa upang maglunsad ng 
pambobomba at iba pang operasyon laban sa kanilang mga tar- 
get. 

Ang memorandum ay bahagi ng isang bungkos ng mga 
kautusan ng rehimeng Bush para patindihin at palaganapin 
ang teroristang gera nito sa iba't ibang bahagi ng mundo. 
Naunang naglabas na si Bush ng kautusan para sa tinata- 
wag nilang “rendition”—ang lihim na pagdukot, pagdedetine, 
paglilipat-lipat, pag-iimbestiga at pagtortyur ng mga suspe- 
tsadong “terorista” sa mga sikretong bilangguan sa iba't ibang 
bansa. Noon pang 2002 ay sikretong iniutos din ni Bush ang pag- 
mamanman sa mga usapan sa telepono, email at iba pang elek- 
tronikong komunikasyon ng mamamayan at mga dayo sa US nang 
walang mandamyento o anumang pagpapaalam sa korte. Ang 
mga kautusang ito ay labag sa internasyunal na batas at maging 
sa mga batas ng US. 

Pinag-iibayo pa ng US ang iba't ibang paraan ng pang- 
eespiya sa iba't ibang bansa. Lihim na ginagamit ang mga 
pang-espiyang drone at iba pang abanteng teknolohiya para 


Pamunuan ng Senado, 


Mga tampok sa Mga drone ng US, Upisyal ng AFP 
a g a p lihim na pinapalipad nabihag, M60 Kakai ng kampong 
Isyung ito... sa Pilipinas PAHINA 3 nasamsam PAHINA 8 yo 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


